SET ปิดเช้าบวก 10 จุด ลุ้น “เฟด” ผ่อนคลายนโยบายการเงิน
SET ปิดเช้าบวก 10 จุดตามภูมิภาค นลท.เก็งรายงานประชุม “เฟด” ใช้นโยบายการเงินผ่อนคลายขึ้น ให้แนวต้านที่ 1,640 จุด แนวรับที่ 1,625-1,630 จุด
17 ส.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้ปรับตัวขึ้นตามตลาดหุ้นอื่นในภูมิภาคเอเชีย โดยคาดว่านักลงทุนเก็งรายงานการประชุมธนาคารกลางสหรัฐ (เฟด) น่าจะส่งสัญญาณการใช้นโยบายทางการเงินในลักษณะผ่อนคลายมากขึ้น สอดรับกับเฟดสาขาแอตแลนตาเปิดเผยแบบจำลองคาดการณ์ GDPNow แสดงให้เห็นว่าเศรษฐกิจสหรัฐในไตรมาส 3/65 จะขยายตัว 1.8% ต่ำกว่าคาดการณ์ที่ 2.5% ก่อนหน้านี้
โดยแนวโน้มช่วงบ่ายคาดว่าตลาดฯ เริ่มมีอัพไซด์จำกัดหลังจากปรับขึ้นมาค่อนข้างมากแล้ว โดยมี P/E 16 เท่า ทำให้อาจเห็นการแกว่งไซด์เวย์กรอบแคบ ให้แนวต้านที่ 1,640 จุด แนวรับที่ 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,685.69 ล้านบาท ปิดที่ 153.50 บาท เพิ่มขึ้น 2.00 บาท
DELTA มูลค่าการซื้อขาย 1,684.40 ล้านบาท ปิดที่ 602.00 บาท เพิ่มขึ้น 12.00 บาท
BH มูลค่าการซื้อขาย 1,495.88 ล้านบาท ปิดที่ 193.50 บาท เพิ่มขึ้น 4.00 บาท
BANPU มูลค่าการซื้อขาย 1,247.24 ล้านบาท ปิดที่ 13.90 บาท เพิ่มขึ้น 0.30 บาท
PTT มูลค่าการซื้อขาย 1,090.85 ล้านบาท ปิดที่ 37.75 บาท เพิ่มขึ้น 0.25 บาท